Szentendre Város Önkormányzata Képviselő-testületének 10/2025. (IV. 1.) önkormányzati rendelete
Szentendre Város Önkormányzat Szervezeti és Működési Szabályzatáról szóló 22/2016. (IX. 13.) önkormányzati rendelet módosításáról
[1] Szentendre Város Önkormányzat Képviselő-testülete a Szentendrei Közös Önkormányzati Hivatal belső szervezeti tagozódását az általános önkormányzati gyakorlatnak megfelelően, az esetleges módosítások adminisztratív terheinek csökkentése érdekében rendeleti szabályozás helyett határozati formában kívánja meghatározni.
[2] Szentendre Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 48. § (3) bekezdése helyébe a következő rendelkezés lép:
„(3) A Hivatal szervezetének tagozódása: iroda, kabinet.”
2. §
Ez a rendelet 2025. május 1-jén lép hatályba.


Szentendre, 2025. március 27.




Fülöp Zsolt							dr. Ignácz Dávid
polgármester								jegyző



Záradék:
A rendelet 2025. április 1-én került kihirdetésre.

dr. Ignácz Dávid
jegyző

